Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 795

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 60% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 21 kredit — nyelvi alapozó képzés, — irodalmi és országismereti bevezető tanulmányok, — a finnugorság ismertetése, — a magyar nyelv finnugor alapjai. 4.2.2. Törzs- és szakképzés: 82 kredit — észt nyelv, — balti finn nyelvészet (a balti finn nyelvek kialakulása, a finnségi nyelvek legfontosabb azonosságai és eltérései), — észt történeti és leíró nyelvészet (az észt nyelv fejlődése napjainkig, észt fonetika, fonológia, morfológia és szintaxis), — észt irodalomtörténet, észt irodalom, népköltészet, — országismeret (történelem, művelődéstörténet, néprajz, képzőművészet, zene, gazdaság és társadalom, magyar—észt tudományos és kulturális kapcsolatok), — finn nyelv, — módszertani ismeretek, segédtudományok. 4.2.3. Szakmai gyakorlat: 2 kredit A hallgató észt nyelvismeretének elmélyítése, beszéd- és megértéskészségének javítása, az észt nép kultúrájával való ismerkedés elősegítése céljából legalább 20 órás aktív magyarországi nyelvgyakorlat (tolmácsolás, idegenvezetés vagy egyéb nyelvgyakorlat) vagy részvétel észtországi nyelvtanfolyamon vagy más szakmai gyakorlaton.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes